stanford-oval/wikipedia huggingface dataset:
שלמה מימון
הערות שוליים

↑  בעיתון "המגיד" שנה שמינית גיליון שמיני נכתב כך: "והכל יודעים כי כל ימי חייו לא היו יותר מן מ"ז שנה, כי נולד בשנת תקי"ג ומת תק"ס".
↑  גדעון פרוידנטל, "התפתחותו של שלמה מימון מהקבלה לרציונליזם פילוסופי", תרביץ פ(א), תשע"ב, עמ' 114
↑  פרוידנטל, "התפתחותו של שלמה מימון", עמ' 117
↑  סביב הסיפור התפתחו אגדות, ראו אצל: מרדכי ליפסון, "מדור דור", 1929. חלק א', עמ' 33–34. המביא את הסיפור ומספר אגדה שהתפתחה סביבו המספרת על תשובה מחוכמת שהשיב רבה של ברסלאו, הרב יצחק יוסף תאומים, למושל המקומי שהתרעם בפניו על התנהגות היהודים עם גופת ה"חכם שהיה ביניהם". הסיפור לא אפשרי מבחינת התאריכים, כי הרב תאומים כבר לא היה בין החיים בשנת מות מימון (הוא נפטר ב-1793), וכנראה התחלפו שמות הדמויות במשך הזמן.
↑  פרוידנטל, "התפתחותו של שלמה מימון", עמ' 107–108
↑  מאיר בוזגלו, "אחרים: ברוך שפינוזה ושלמה מימון - מבוא", בתוך: אחרים: ברוך שפינוזה שלמה מימון (סדרת עם-הספר), משכל, ידיעות אחרונות, 2009, עמ' 9-15.
↑  פישל לחובר, "שלמה מימון וספר תולדותיו", בתוך: שלמה מימון, ספר חיי שלמה מימון, תל אביב: מסדה, 1942, עמ' 32-33..
↑  פישל לחובר, "שלמה מימון וספר תולדותיו", בתוך: שלמה מימון, ספר חיי שלמה מימון, תל אביב: מסדה, 1942, עמ' 33=35..
↑  פישל לחובר, "שלמה מימון וספר תולדותיו", בתוך: שלמה מימון, ספר חיי שלמה מימון, תל אביב: מסדה, 1942, עמ' 36-43.
↑  פישל לחובר, "שלמה מימון וספר תולדותיו", בתוך: שלמה מימון, ספר חיי שלמה מימון, תל אביב: מסדה, 1942, עמ' 24-25.

Moses Hadas, "Preface", in: Salomon Maimon, An Autobiography, New York: Schocken Books, 1967, P. x.
| פרשני מורה הנבוכים |
| --- | --- | --- |
| מתרגמים | שמואל בן יהודה אבן תיבון • יהודה אלחריזי • מנדל לפין •אהרן מני  • יוסף קאפח • מיכאל שורץ • הלל גרשוני |  |
| פרשנים ראשונים | משה בן שלמה מסלרנו • שם טוב בן יוסף אבן פלקירה • אברהם אבולעפיה • יוסף אבן כספי • משה נרבוני • האפודי • אשר קרשקש • זכריה הרופא • מרדכי כומטינו • שם טוב בן יוסף אבן שם טוב • יצחק אברבנאל • דוד בן יהודה מסר לאון • מרדכי יפה  • רבי דוד ברבי יהושע הנגיד |  |
| פרשנים מהעת החדשה | שלמה מימון • יהודה אבן שמואל • ליאו שטראוס • שלמה אבינר • מפעל משנה תורה |  |
| תרגומים לשפות אחרות | שלמה מונק (צרפתית) • שלמה פינס, מיכאל פרידלנדר (אנגלית)  • אלכסנדר אלטמן (גרמנית) • מיכאל שניידר (רוסית) |  |
| --- | --- |
בקרת זהויות :  NLI: 987007264813305171  PLWABN: 9810598298505606  BIBSYS: 90143973  BNE: XX1109541  BnF: cb12013974d (data)  CiNii: DA02614375  GND: 11857647X  ISNI: 0000 0001 1804 2987  LCCN: n84238625  LNB: 000047909  NDL: 00524080  NKC: jx20050308001  NLA: 36021175  NTA: 070705755  RERO: 02-A000109309  SELIBR: 214405  SNAC: w6s831kw  SUDOC: 028268938  Trove: 1189311  VcBA: 495/95227  VIAF: 68940347   WorldCat (עם VIAF): 68940347 
"תולדות שלמה מימון" בתרגום ישראל חיים טביוב. הוצאת תושיה, ורשה 1898. לחצו על התמונה לדפדוף בספר מעמוד 5
צוות העל של סנג'אי

| --- | --- |

כרזת הסרט בעברית
 בימוי:  סנג'אי פאטל
 הופק בידי:  ניקול פאראדי גרינדל
 תסריט:  סנג'אי פאטל
 עריכה:  קווין רוז-ויליאמס
 מדבבים:  ברנט שראף סאני סינג עטר ארון ראו ז'קלין הררה
 מוזיקה:  מיכאל דנה
 מדינה:  ארצות הברית ארצות הברית
 חברת הפקה:  Walt Disney Pictures Pixar Animation Studios
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  צרפת 15 ביוני 2015 ניו יורק 27 בספטמבר 2015 ארצות הברית 25 בנובמבר 2015 ישראל 26 בנובמבר 2015
 משך הקרנה:  כ-7 דקות
 שפת הסרט:  אנגלית
 סוגה:  הנפשה ממוחשבת, אקשן, הרפתקאות
 אתר רשמי
 דף הסרט ב־IMDb
 
צוות העל של סנג'אי (באנגלית: Sanjay's Super Team) הוא סרט קצר אמריקאי בהנפשה ממוחשבת, מסוגת אקשן והרפתקאות, אשר בוים ונכתב על ידי סנג'אי פאטל על פי ילדותו, הופק על ידי ניקול פאראדי גרינדל והולחן על ידי מיכאל דנה. חברות ההפקה של הסרט הן Walt Disney Pictures ו-Pixar Animation Studios, כאשר הוא נכלל ברשימת הסרטים הקצרים של פיקסאר.
הקרנת הבכורה של הסרט הייתה ב-15 ביוני 2015 בפסטיבל סרטי האנימציה הבין-לאומי אנסי, כאשר לאחר מכן הוא הוקרן בפסטיבל הקולנוע של ניו יורק ב-27 בספטמבר באותה שנה. בהמשך השנה הסרט הוקרן לפני הקרנת הסרט "הדינוזאור הטוב", אשר יצא לאקרנים במקור ב-25 בנובמבר ובישראל ב-26 בנובמבר בהפצת סרטי אולפני וולט דיסני. בשנת 2018 הסרט הופץ בחלק השלישי של אוסף הסרטים הקצרים של פיקסאר, ובהמשך הוא נהיה זמין בשירות הסטרימינג דיסני+. אורך הסרט הוא כ-7 דקות.
בשנת 2016 הסרט היה מועמד לפרס אנני לסרט הקצר הטוב ביותר בטקס פרסי אנני ה-43 ולפרס אוסקר לסרט המונפש הקצר הטוב ביותר בטקס פרסי אוסקר ה-88. בהשראת הסרט יוצרו מספר מוצרים, כמו כן יצא לאור ספר שמתאר את העבודה עליו בשם "The Art of Sanjay's Super Team".
עלילה

הסרט מתחיל בשקופית בה רשום שהסרט מבוסס על סיפור אמיתי, בעיקר. ואז מציג ילד צעיר בשם סנג'אי, אשר צופה בבית בסדרת גיבורי העל האהובה עליו ומשרטט את דמויותיה במחברת שלו. באותו זמן, אביו מנסה לעשות מדיטציה במקדש הינדי קטן באותו חדר. כל אחד מהדמויות מתעצבן מקולות הפעילות של השני, עד שאביו של סנג'אי מכבה את הטלוויזיה, מחרים את בובת המשחק של בנו וגורם לו להשתתף במדיטציה. סנג'אי מחזיר את הבובה בזמן שאביו מוסח, אבל בטעות מצית את הגלימה שלו ממנורת השמן של המקדש. תוך כדי כיבוי השכמייה, הוא מכבה גם את המנורה ומועבר למקדש עם שלושה פסלי אבן.
לפתע, מופיעה דמות שד שדומה לרוואנה, ומתחילה לגנוב את נשקים של הפסלים. סנג'אי שובר את מנגנון ההדלקה בבובה שלו ומשתמש בו כדי להצית את מנורת הענק באמצע החדר, ומביא את הפסלים לחיים בתור האלים וישנו, דורגה והנומאן. האלים מתחילים להדוף את התקפות השד ולצלצל בפעמונים שלהם כדי להסיע אותו אחורה, אבל הוא מתנקם והורס את הפעמונים שלהם.
סנג'אי מזהה את מנורת הענק כפעמון הפוך ושובר עליה את הבובה שלו כדי לצלצל בו בקול רם, מרגיע את השד וכך גורם לו לעזוב את המקדש. סנג'אי מקבל בובה חדשה מוישנו, כמו גם את ברכתו, ואז מוצא את עצמו בחזרה בעולם האמיתי. בהמשך אביו מחזיר לו את השלט, אך מאוכזב מחוסר העניין של בנו במסורות התרבותיות שלהם. במקום להדליק את הטלוויזיה, סנג'אי מתחיל לצייר במחברת שלו ומפתיע את אביו בסקיצה חדשה - האלים מהחלום בהקיץ שלו צופים בסדרת גיבורי העל האהובה עליו.
הסרט מסתיים בתמונות אמיתיות במהלך ילדותו ובימינו מחייו של סנג'אי פאטל, במאי וכותב הסרט שהוא מבוסס על ילדותו, ואביו.
מדבבים

ברנט שראף
סאני סינג עטר – סנג'אי
ארון ראו – אבא של סנג'אי
ז'קלין הררה
הפקה

ההשראה לסרט הקצר הגיעה מילדותו של סנג'אי פאטל, שגדל בסן ברנרדינו בשנות ה-80, במשפחה של מהגרים הודים. כמו ילדים רבים שגדלו באותה תקופה, פאטל שיחק עם רובוטריקים, צפה בסרטים מונפשים של לוני טונס וקרא קומיקס של סופרמן. עם זאת, הוא גם ביצע טקסים הינדיים יומיים של מדיטציה ותפילה עם אביו. הוא הרגיש מסוכסך עם מסורות הוריו, ואמר "העולמות שלנו היו נפרדים זה מזה. רק רציתי ששמי יהיה טראוויס, לא סנג'אי".
כשגדל, הוא הפך בטוח יותר בזהותו, למרות שעדיין מצא את זה מאתגר לאמץ בגלוי את הרקע ההודי שלו בעבודה. כילד, הוא "הרגיש עמוקות את היעדרו של כל מי שנראה כמוהו בסרטים ובטלוויזיה". כדי "להביא את סיפורו של ילד חום צעיר לרוח הזמן של תרבות הפופ", פאטל הציג לראשונה את הרעיון לסרט הקצר בפני בכירי פיקסאר במהלך שנת 2012. מנהל הקריאייטיב הראשי של פיקסאר, ג'ון לאסיטר, קיבל בברכה את הרעיון "על לחגוג את הצד האישי של הסיפור".
התפאורה של הסרט נוצרה בהשראת המוטל לידו, מוטל ישן בכביש 66 שהוריו של פאטל קנו ועבדו בו כשהיה ילד. פאטל התחיל את הסרט עם וישנו בלבד, ששימש כ"מראה של אבי", והעמיד אל אחד עם שלושה גיבורי על. מאוחר יותר, צוות הפיתוח הציע להוסיף אלים נוספים, כאשר פאטל בחר בדורגה והנומאן.
דמות השד נוצרה בהשראת מספר מקורות, כולל מושגים של חוסר כבוד ותאוות בצע. לבסוף, מתוך מסורת בודהיסטית, "השד לא מובס, הוא לא מושמד. ברגע שהילד הורס את האליל שלו, זה הופך את המפלצת לאנושית יותר".
קבלה > ביקורות

לסרט יש דירוג של 78% באתר Rotten Tomatoes, בהתבסס על תשע ביקורות.
קבלה > מועמדויות

| שנה | פרס | קטגוריה | תוצאה | הפסיד ל> .. |
| --- | --- | --- | --- | --- |
| 2016 | פרס אנני | הסרט הקצר הטוב ביותר | מועמדות | World of Tomorrow |
| 2016 | פרס אוסקר | הסרט המונפש הקצר הטוב ביותר | מועמדות | Bear Story |
הערות שוליים

1 2  רבקה קייגן, Pixar artist Sanjay Patel gets personal with ‘Sanjay’s Super Team’, באתר לוס אנג'לס טיימס, 28 באפריל 2015
↑  טאשה רובינסון, Pixar's Sanjay Patel on his debut short: 'It was so lovely to have John Lasseter champion it', באתר The Verge‏, 8 בדצמבר 2015
סנג'אי פאטל, במאי וכותב הסרט
בראד רפנספרגר

בראדפורד ג'יי רפנספרגר (באנגלית: Bradford Jay Raffensperger; נולד ב-18 במאי 1955) הוא פוליטיקאי, מהנדס אזרחי ואיש עסקים אמריקאי, המכהן כמזכיר המדינה ה-29 של מדינת ג'ורג'יה, מאז ינואר 2019. טרם היבחרו לתפקיד זה היה חבר בבית הנבחרים המדינתי של ג'ורג'יה כנציג מחוז הבחירה ה-50 של המדינה.
רפנספרגר זכה לתשומת לב לאומית בעקבות הבחירות לנשיאות ארצות הברית 2020, כאשר שערורייה הכתה גלים בארצות הברית במסגרתה דחק הנשיא דונלד טראמפ בראפנספרגר להטות את ספירת הקולות בג'ורג'יה לטובתו, במהלך שיחת טלפון מוקלטת בין השניים ב-2 בינואר 2021. לאחר שיחת טלפון זו, צייץ טראמפ בטוויטר כי רפנספרגר "לא מוכן או לא מסוגל להשיב על שאלות" בדבר הונאת בחירות לכאורה. בתגובה הצהיר רפנספרגר כי "האמת תצא לאור". אחר כך התקיימה מסיבת עיתונאים במשרד מזכיר המדינה ובה ניתן הסבר נקודתי על טעויות עובדתיות בטענות הנשיא.
ביוגרפיה > תחילת דרכו

רפנספרגר נולד במאי 1955. באוניברסיטת מערב אונטריו שבקנדה הוא השלים לימודי תואר ראשון בהנדסה אזרחית, ואחר כך קיבל תואר שני במנהל עסקים מאוניברסיטת המדינה של ג'ורג'יה. רפנספרגר הוא מנכ"ל "Tendon Systems, LLC", חברה לקבלנות והנדסה הפועלת בקולומבוס שבג'ורג'יה ובמחוז פורסיית'. במסגרת עבודתו במגזר הפרטי גרף ראפנספרגר הון אישי בסך כ-26.5 מיליון דולר אמריקני. במשך כל חייו היה רפנספרגר ועודנו חבר המפלגה הרפובליקנית. בשנים 2012–2014 היה חבר במועצת העירייה של ג'ונס קריק. הוא התפטר בנובמבר 2014 כדי להתמודד בבחירות ביניים לייצוגמחוז הבחירה ה-50 של בית הנבחרים המדינתי בג'ורג'יה.
ב-2015 נבחר לתקופת כהונה מלאה בבית הנבחרים. בבית הנבחרים העניק רפנספרגר את חסותו לחקיקה שבלמה את האפשרות של חברי רשות מבצעת במחוזות ג'ורג'יה להרוויח לכיס הפרטי משיעבוד נכסים. בעבר, נציב המיסים של מחוז פולטון גבה באופן אישי עמלות משעבוד מסים ומכירות של עיזבונות לארגונים פרטיים, מה שאפשר לו לצבור כ-200 אלף דולר אמריקני במשך תקופה בת ארבע שנים. חקיקה זו קטעה מצב זה. רפנספרגר יזם גם צעד לתיקון חוקת ג'ורג'יה לייסוד מחוז בג'רוג'יה שבעבר התקיים אך מאוחר יותר התמזג עם מחוז אחר, מה שיפצל את מחוז פולטון ל"מחוז מילטון" השוכן בשטחי צפון המחוז דהיום.
ביוגרפיה > מזכיר המדינה של ג'ורג'יה > בחירות 2018

במהלך בחירות 2018 בארצות הברית התמודד רפנספרגר התמודד על תפקיד מזכיר המדינה של ג'ורג'יה. בג'ורג'יה, מזכיר המדינה מפקח על הליכי הבחירות בארצות הברית המתקיימים במדינה והוא יושב ראש מועצת הבחירות המדינתית. מזכיר המדינה מפקח גם על רישום עסקים ועל רישוי תעסוקתי.
בבחירות מקדימות שנערכו במפלגה הרפובליקנית התמודד רפנספרגר מול ראש עיריית אלפארטה (Alpharetta) לשעבר דייוויד בל אייל וחברי בית הנברים המדינתי באז ברוקווי וג'וש מקון. בפריימריז, רפנספרגר הגיע למקום הראשון ובל העפיל למקום השני. מכיוון שאף מועמד לא גרף לפחות 50% מהקולות, התקיים סיבוב שני מכריע (Runoff) בין רפנספרגר לבל אייל, בו ניצח רפנספרגר. במהלך מסע הבחירות התחייב רפנספרגר לצמצם את הבירוקרטיה המסואבת של הממשל המדינתי, לתמוך בחוקי זיהוי בוחרים והבטיח לקדם הצבת פתקי הצבעה מאומתים כאשר ג'ורג'יה תחליף את מכונות ההצבעה האלקטרוניות שלה
ביום הבחירות אמצע ב-6 בנובמבר 2018 גרף רפנספרגר את מרב קולות הבוחרים, והוביל על חבר בית הנבחרים של ארצות הברית לשעבר ג'ון בארו בפחות מאחוז אחד. גם הפעם התקיים סיבוב שני ב-4 בדצמבר, בו ניצח רפנספרגר פעם נוספת.
ביוגרפיה > מזכיר המדינה של ג'ורג'יה > שיחת טראמפ–רפנספרגר

ב-2 בינואר 2021 התקיימה שיחת טלפון בת כשעה בין נשיא ארצות הברית דונלד טראמפ לרפנספרגר. הקלטה של השיחה הושגה בידי העיתון "וושינגטון פוסט" ופורסמה יום לאחר מכן. בהקלטת השיחה הופעל לחץ על רפנספרגר להטות את תוצאות הבחירות במדינת ג'ורג'יה לטובתו של טראמפ. שיחת הטלפון הראתה כי טראמפ ניסה, ללא הועיל, ללחוץ על רפנספרגר במטרה להטות בבירור את התוצאות. טראמפ הוקלט באומרו "אני רק רוצה למצוא 11,780 קולות". רפנספרגר דחה שוב ושוב את ניסיונותיו של טראמפ ללחוץ עליו. השיחה שהוקלטה הודלפה בידי העיתונאי קארל ברנסטין, שביחד עם בוב וודוורד חשף ב-1972 את פרשת ווטרגייט אשר הובילה להתפטרותו של הנשיא ריצ'רד ניקסון. ברנסטין כינה את שערוריית טראמפ–רפנספרגר "גרועה בהרבה מווטרגייט" ואמר שבכל נשיאות אחרת היא תביא להדחה, הרשעה, ודרישות דו-מפלגתיות להתפטרות הנשיא.
בריאיון עיתונאי ששודר במהדורת Good Morning America של ABC News ב-4 בינואר 2021, הודה רפנספרגר בשיחת הטלפון ועמד על כך שטראמפ היה אחראי לרוב הדיבורים, ותיאר את טענות הונאת הבחירות של טראמפ כשגויות. באותו היום, מנהיגי המפלגה הדמוקרטית בבית הנבחרים שהאמינו שטראמפ "עוסק בשידול, או בקשירת קשר לביצוע פשעי בחירות אחדים", ביקשו מה-FBI לחקור את האירוע. בנוסף, בעוד מספר רפובליקנים בבית הנבחרים ניסו להגן על פעולותיו של הנשיא בקשר לבחירות בג'ורג'יה, הדמוקרטים החלו ליזום הליך הדחה נוסף נגד טראמפ.
ביאורים

↑  איגוד נבחרי הציבור הלטינים בג'ורג'יה וארגוני זכויות אזרח אחרות תבע את משרד מזכיר המדינה של ג'ורג'יה ואת מועצת הבחירות במחוז גווינט (Gwinnett) בבית משפט פדרלי, בתואנה כי היה על דיוור ההצבעות מרחוק (שהיו רק באנגלית) להישלח במחוז גווינט גם בשפה הספרדית, שכן במחוז התגוררה אוכלוסייה דוברת-ספרדית גדולה. התביעה נדחתה באוקטובר 2020 על ידי השופט המחוזי ויליאם מ. ריי השני, שקבע כי התובעים חסרי זכות עמידה והדיוור באנגלית אינו מפר את חוק זכויות ההצבעה.
רוזנות ליפה-אלפרדיסן

| --- | --- |

 ממשל
 משטר:  נסיכות
 שפה נפוצה:  גרמנית
 עיר בירה:  אלפרדיסן
 גאוגרפיה
 יבשת:  אירופה
 היסטוריה
 הקמה:  חלוקת רוזנות ליפה   חלוקת רוזנות שאומבורג-ליפה
 תאריך:  1613   1681
 פירוק:  איחוד עם רוזנות שאומבורג   איחוד מחדש עם רוזנות שאומבורג-ליפה
 תאריך:  1640   1777
 ישות קודמת:   רוזנות ליפה    רוזנות שאומבורג-ליפה
 ישות יורשת:   רוזנות שאומבורג-ליפה
 
רוזנות ליפה-אלפרדיסן (בגרמנית: Landgrafschaft Lippe-Alverdissen) הייתה מדינה היסטורית באזור מרכז גרמניה של היום, אשר השתייכה לבית ליפה.
היסטוריה

בשנת 1613 חולקה רוזנות ליפה בין בניו של זימון השישי, רוזן ליפה-דטמולד; בנו הבכור זימון השביעי ירש את רוזנות ליפה-דטמולד, בנו השני אוטו ירש את רוזנות ליפה-בארקה, ובנו הצעיר פיליפ ירש את רוזנות ליפה-אלפרדיסן. בשנת 1640 ירש פיליפ חלק מרוזנות שאומבורג, ובכך יצר את רוזנות שאומבורג-ליפה.
לאחר מותו של פיליפ בשנת 1681, פוצלה נחלתו בין בניו; בנו הבכור פרידריך כריסטיאן ירש את שאומבורג-ליפה, ואילו בנו השני פיליפ ארנסט ירש את רוזנות ליפה-אלפרדיסן.
לאחר מותו של וילהלם, רוזן שאומבורג-ליפה בשנת 1777 ללא ילדים, ירש אותו פיליפ ארנסט השני, רוזן שאומבורג-ליפה, ובכך איחד מחדש את הרוזנות.
שליטי ליפה-אלפרדיסן > הקמה ראשונה

פיליפ (1613-1640)
שליטי ליפה-אלפרדיסן > הקמה שנייה

פיליפ ארנסט הראשון (1681-1723)
פרידריך ארנסט (1723-1749)
פיליפ ארנסט השני (1749-1777)
ערך זה הוא קצרמרבנושא גרמניה. אתם מוזמנים לתרום לוויקיפדיה ו.
טומב ריידר: האגדה על לארה קרופט

| --- | --- |

-
 מבוסס על:  סדרת משחקי הווידאו "טומב ריידר" מאת "Crystal Dynamics"
 סוגה:  סדרת טלוויזיה אקשן-הרפתקאות 
 יוצרים:  טאשה הו
 מדבבים:  היילי אטוול אלן מלדונדו ארל ביילון
 ארץ מקור:  ארצות הברית ארצות הברית
 שפות:  אנגלית 
 מספר עונות:  1 
 מספר פרקים:  8 
 הפקה
 מפיקים בפועל:  טאשה הו דמיטרי מ. ג'ונסון טימותי אי. סטיבנסון ג'ייקוב רובינסון דאלאס דיקינסון נואה יוז הווארד בליס ג'ן צ'יימברס בראד גרייבר
 חברת הפקה:  Crystal Dynamics Legendary Television DJ2 Entertainment Tractor Pants
 הפצה:  נטפליקס 
 שידור
 רשת שידור:  נטפליקס
 תקופת שידור מקורית:  10 באוקטובר 2024 – הווה 
 קישורים חיצוניים
 אתר רשמי
 דף התוכנית ב-IMDb
 
טומב ריידר: האגדה על לארה קרופט (באנגלית: Tomb Raider: The Legend of Lara Croft) היא סדרת אנימה מסוגת פעולה-הרפתקאות אמריקאית, המבוססת על סדרת משחקי הווידאו "טומב ריידר" מאת "Crystal Dynamics", בכיכובה של היילי אטוול כלארה קרופט. עלילת הסדרה מתרחשת באותה ההמשכיות של טרילוגיית האתחול של משחקי הווידאו שהחלה ב-2013, עם המשחק "טומב ריידר" ומתרחשת לאחר אירועי המשחק "Shadow of the Tomb Raider" משנת 2018. הסדרה מופקת על ידי "Legendary Television" ו-"DJ2 Entertainment" ומונפשת על ידי "Powerhouse Animation Studios".
הסדרה עלתה לשירות הזרמת המדיה "נטפליקס" ב-10 באוקטובר 2024.
רקע עלילתי

עלילת הסדרה מתרחשת לאחר טרילוגיית האתחול המחודש של "טומב ריידר" מהשנים 2013–18, שהסתיימה עם "Shadow of the Tomb Raider", ומשלימה את הפערים בציר הזמן של סדרת המשחקים, תוך כדי גישור בין טרילוגיית האתחול המחודש לסדרת המשחקים המקורית.
צוות המדבבים

היילי אטוול – לארה קרופט
אלן מלדונדו – זיפ
ארל ביילון – ג'ונה מאיווה
הפקה > פיתוח

בינואר 2021 דווח לראשונה כי שירות הזרמת המדיה "נטפליקס" הכריזה על הפקת סדרת אנימה שתתבסס על סדרת משחקי הווידאו "טומב ריידר". עוד נמסר כי במסגרת ההכרזה הוזמנו לסדרה שתי עונות, שיופקו בשיתוף פעולה בין האולפנים "Crystal Dynamics",‏ "Legendary Television",‏ "DJ2 Entertainment" ו-"Tractorpants". בנוסף, נמסר כי על הנפשת הסדרה תופקד אולפני "Powerhouse Animation Studios", שעבדה בעבר על הנפשת הסדרות "קסטלווניה" ו"קסטלווניה: נוקטורנו" עבור "נטפליקס". על יצירת ופיתוח הסדרה הופקדה המפיקה טאשה הו, שתפיק לצד דמיטרי מ. ג'ונסון, סטיבן בוג', הווארד בליס וג'ייקוב רובינסון. במאי 2021, נמסר רשמית על סגירת חדר התסריטאים.
הפקה > ליהוק

בספטמבר 2021, הוכרז כי את דמותה של לארה קרופט תדבב היילי אטוול. בנוסף, נמסר כי ארל ביילון, שדיבב את דמותו של ג'ונה מאיווה בטרילוגיית האתחול המחודש של משחקי הווידאו, ישוב לדבב את דמותו. באוקטובר 2021, נמסר על ליהוקו של אלן מלדונדו לדיבוב דמותו של זיפ, מומחה טכנולוגיות וחברה הקרוב של לארה, דמות שהוצגה לראשונה במשחק "Tomb Raider: Chronicles" משנת 2000, ולא הופיעה בזיכיון מאז המשחק "Tomb Raider: Underworld" משנת 2008. הסדרה תהיה להופעתו הראשונה בהמשכיות של האתחול המחודש.
הפצה

הסדרה עלתה לשירות הזרמת המדיה "נטפליקס" ב-10 באוקטובר 2024.
הערות שוליים

1 2 3  Couch, Aaron (January 27, 2021). "Netflix Orders 'Skull Island,' 'Tomb Raider' Anime Series". The Hollywood Reporter. Archived from the original on April 2, 2021. Retrieved September 24, 2024.
1 2  Clayton, Natalie (October 29, 2021). "Netflix's Tomb Raider anime wants to 'unify the timelines' between the original series and the reboots". PC Gamer. Future plc. Archived from the original on September 24, 2024.
↑  Goldberg, Lesley (January 27, 2023). "Tomb Raider Film in the Works as Amazon Makes Rich Rights Deal for Marvel-Like Franchise (Exclusive)". The Hollywood Reporter. Archived from the original on January 31, 2023. Retrieved September 24, 2024.
1 2  Thomas, Deshawn (November 24, 2021). "Everything We Know About The Tomb Raider Anime Series So Far". /Film. Archived from the original on January 27, 2023. Retrieved September 24, 2024.
↑  Maas, Jennifer (August 19, 2024). "Netflix's Tomb Raider: The Legend of Lara Croft Trailer Introduces Hayley Atwell's Animated Ass-Kicking Archaeologist". Variety. Retrieved September 24, 2024.
↑  Hipes, Patrick (September 13, 2021). "Hayley Atwell To Voice Lara Croft In Netflix's 'Tomb Raider' Anime Series". Deadline Hollywood. Penske Media Corporation. Archived from the original on September 13, 2021. Retrieved September 24, 2024.
↑  Petski, Denise (June 1, 2024). "'Tomb Raider: The Legend Of Lara Croft' Gets Netflix Premiere Date & Teaser Trailer". Deadline Hollywood. Archived from the original on June 1, 2024. Retrieved September 24, 2024.
אדולף רודר

| --- | --- |

 לידה:  11 בדצמבר 1833 אצ'ני, הונגריה 
 פטירה:  4 באוקטובר 1899 (בגיל 65) Vörs, הונגריה 
 מדינה:  האימפריה האוסטרו-הונגרית 
 צאצאים:  אנטל ראדו 
 פרסים והוקרה:  Civil Merit Cross (Austria-Hungary) 
 
אדולף רודר (בהונגרית: Roder Adolf; אצ'ני, מחוז שומוג', 11 בדצמבר 1833 – בלטון-ורש, 4 באוקטובר 1899) היה מנהל בית ספר ביישוב, מורה, עורך עיתון, סופר תאולוגיה יהודי-הונגרי אביו של אנטל ראדו.
ביוגרפיה

אדולף רודר נולד במשפחה יהודית כבנם של ליפוט רודר בעל מסעדה ושל ארז'בט רינג. הוא למד בילדותו את מלאכת הכנת הסיגרים ולמד קרוא וכתוב רק בגיל שבע עשרה. בשנת 1851 הונהג מונופול הטבק בהונגריה ולכן נאלץ להפסיק לייצר סיגרים והפך לעוזר מורה בעיירה מרצאלי. הוא מילא בחריצות גדולה את תפקיד המורה ביישובים רבים. למשל משנת 1856 עד 1868 ברכניץ, מ-1868 עד 1893 בסומבטהיי, שלימים היה שם גם מנהל בית הספר היסודי היהודי. במחוז ואש עבד 25 שנה כדי להפוך את האוכלוסייה הגרמנית להונגרית. הוא לקח חלק בחיי התאחדות המורים, שהקים בשנות ה-60 של המאה ה-19. כהוקרה על פעולותיו בתחום זה נבחר לחבר כבוד באיגוד המורים של המחוז ובחוג ההוראה מוראסומבאט. בשנת 1893, לאחר 42 שנות הוראה פרש וקיבל על הישגיו את "מדליית צלב הזהב". את שנותיו האחרונות בילה בחלקו בבודפשט, משם עבר בעצת רופאו בשנת 1896 לכפר וגר ליד בנו שהיה קצין ניהול אחוזה במקום.
כבר בשנת 1863 כתב בחריצות בעיתונים דתיים וחינוכיים יהודיים, ב"יהודי ההונגרי" של ז'נגרי, ב"בן חנניה (כתב עת)" של הרב לאופולד לעף, ב-Jüdische Volksschee, ב"יהודי מיינץ" ובכתב העת "מורי העם" (1869). הוא החל את עבודתו רחבת היקף כסופר וכעיתונאי רק בסומבטהיי. מאמרים ושירים פדגוגיים וספרותיים רבים הופיעו בכתבי העת שערך. אשתו הייתה תרזיה מנדל.
עבודותיו

תיאור קרקעות מקומי וכללי, בקשר עם ההיסטוריה והחוקה ההונגרית. 1871
Unterrichsttunden für das Studium der ungar. Sprache. Szombathely, 1873.
Brieflicher Unterricht für das Selbstudium der Hungra Sprache. Szombathely, 1873.
ספר שיחות בהונגרית ובגרמנית לפקידי רכבת, אוניות קיטור וטלגרף. Szombathely, 1876.
חוברות תרגול בשפה ההונגרית-גרמנית למי שרוצה לרכוש בקיאות מושלמת בהונגרית או בגרמנית, כמו גם בספרות של שתי שפות אלה. 1885
Die ungarische Sprache für das Selbst-Studium nach der methode Toussaint-Langenscheidt. 30 Briefe. U. o., 1898.
עבודותיו > עבודות נוספות

בשנת 1873 הקים אדולף רודר את כתבי העת "המשקיף של מחוז ואש" ואת Eisenburger Nachrichtent Szombathely שם ערך גם את השבועון Jenseits der Donau. בשנות ה-80 של המאה ה-19 והיה עורך משותף של כתב העת "המשקיף של מחוז ואש". הוא ערך גם את "אזרח המולדת ההונגרי", עיתון הונגרי לגרמנים, ובשנת הופעתו הראשונה, בשנת 1880 כותרותיו ומאמריו היו הן בהונגרית והן בגרמנית. כמה מיצירותיו, בעיקר בדקדוק, נותרו בכתב יד וביומנו האוטוביוגרפי, אותו החל לכתוב בשנת 1853 והמשיך עד 1874.
לקריאה נוספת

Szinnyei József: Magyar írók élete és munkái I–XIV. Budapest: Hornyánszky. 1891–1914.
לקסיקון יהודי הונגרי. אדולף רודר מקוון
אדולף רודר בקטלוג המוזיאון הספרותי פטפי
הערות שוליים

↑  "Halotti bejegyzése a balatonszentgyörgyi polgári halotti akv. 70/1899. folyószáma alatt".
↑  "Gyászjelentése (1899)".
צעצוע של סיפור בקיצור: חיית מסיבות

| --- | --- |

כרזת הסרט באנגלית
 מבוסס על:  צעצוע של סיפור
 בימוי:  מארק וולש
 הופק בידי:  קים אדמס 
 תסריט:  מארק וולש
 עריכה:  אקסל גדס 
 מדבבים:  טום הנקס, טים אלן, קורי ברטון, טוני קוקס, דונלד פולילוב, וואלאס שון, אמילי האן, דון ריקלס, לורי אלן, אסטל האריס, ג'ון רצנברגר, מארק וולש, טימותי דלטון, ג'ואן קיוזאק, שרי לין, לורי ריצ'רדסון
 מדבבים בעברית:  דרור קרן, ליאור זוהר, אלברט כהן, מומי לוי, אלון נוימן, נועה גורן, דב רייזר, אתי שילוני, יהודה אפרוני, גיא רושיניאק, אוהד שחר, בר סביר, חגית דסברג, לירון אלידי, אניטל אלבחר, אייל פרידמן, שחר קדוש
 מוזיקה:  בריאן ויין טרנזו
 מדינה:  ארצות הברית 
 חברת הפקה:  פיקסאר 
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 14 בספטמבר 2012   ישראל 2012
 משך הקרנה:  כ-7 דקות
 שפת הסרט:  אנגלית (הסרט דובב לשפות נוספות, ביניהן: עברית, צרפתית ואיטלקית)
 סוגה:  סרט קצר, סרט בהנפשה ממוחשבת, סרט לילדים, סרט קומדיה
 אתר רשמי
 דף הסרט ב־IMDb
 
צעצוע של סיפור בקיצור: חיית מסיבות (באנגלית: Toy Story Toons: Partysaurus Rex, בתרגום חופשי לעברית: צעצוע של סיפור בקיצור: פרטיזאורוס רקס) הוא סרט קצר אמריקאי בהנפשה ממוחשבת לילדים מסוגת קומדיה. הסרט מבוסס על הסרט "צעצוע של סיפור" ומשמש כסרט השלישי מסדרת הסרטים "צעצוע של סיפור בקיצור". הסרט בוים ונכתב על ידי מארק וולש והופק על ידי קים אדמס.
הסרט הוקרן לראשונה בארצות הברית ב-14 בספטמבר 2012 לפני הסרט "מוצאים את נמו" שהוקרן מחדש בגרסת תלת-ממד. בישראל הסרט הופץ לראשונה בדיבוב לעברית בשנת 2012. אורך הסרט הוא כ-7 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית).
תקציר העלילה

הסרט מספר על רקס, בובת הדינוזאור, שמוצא את עצמו נשאר מאחור בחדר האמבטיה. בחדר האמבטיה, רקס מתיידד עם צעצועי האמבטיה של בוני, שם הם עורכים מסיבה מוזיקלית.
הדמויות והמדבבים

במאי הסרט בעברית היה שרון כהן, ומפיקת הדיבוב הייתה הדס מוזס.
| שם הדמות | מדבב/ת באנגלית | מדבב/ת בעברית |
| --- | --- | --- |
| שריף וודי | טום הנקס | דרור קרן |
| באז שנות-אור | טים אלן | אלון נוימן |
| קפטן | קורי ברטון | אלברט כהן |
| דאקי | טוני קוקס / דונלד פולילוב | מומי לוי |
| רקס | וואלאס שון | ליאור זוהר |
| בוני | אמילי האן | בר סביר |
| מר ראש תפוד | דון ריקלס | דב רייזר |
| אמא של בוני | לורי אלן | חגית דסברג |
| גברת ראש תפוד | אסטל האריס | אתי שילוני |
| האם | ג'ון רצנברגר | גיא רושיניאק |
| דריפס | מארק וולש |  |
| מר קיפודי | טימותי דלטון | אוהד שחר |
| ג'סי | ג'ואן קיוזאק | נועה גורן |
| קאדלס | שרי לין |  |
| באבס | לורי ריצ'רדסון |  |
| סלינקי הכלב |  | יהודה אפרוני |
| דמויות שונות |  | לירון אלידי, אניטל אלבחר, אייל פרידמן, שחר קדוש |
מוזיקה

אמן המוזיקה האלקטרונית, בריאן ויין טרנזו, הלחין את המוזיקה של הסרט. בריאן ויין טרנזו ו-Au5 הפיקו את הרמיקס "Partysaurus Overflow" בהשראת הסרט. הרמיקס הופץ להורדה דיגיטלית ב-iTunes ובאמזון ב-19 בנובמבר 2012. הרמיקס הופץ מאוחר יותר באלבום "Dconstructed" (אנ').